**UNIX System III**, eller **System 3**, var en versjon av operativsystemet UNIX lansert av AT&Ts Unix Support Group (USG) i slutten av 1981. Systemet ble tilgjengelig utenfor utviklingsmiljøet i Bell Labs i 1982.

UNIX System III var en blanding av flere interne Unix-varianter hos AT&T: PWB/UNIX (Programmer's Work Bench) 2.0, sanntidssystemet UNIX/RT, CB UNIX, UNIX/TS 3.01 og UNIX/32V samt UNIX versjon 7. Det var at6ts første forsøk på å etablere UNIX som kommersielt produkt og etablere en standard for UNIX-baserte operativsystemer i markedet. System III kjørte på DEC PDP-11 og VAX datamaskiner.

System III introduserte nye egenskaper i UNIX – som navngitte pipes ('named pipes'), systemkallet og kommandoen uname og kjørekø. Det inneholdt også flere forbedringer av Unix versjon 7, utviklet utenfor Bell Labs. Viktige utvidelser introdusert i Berkeley Software Distribution (BSD), som C Shell (csh), nettverksstøtte og skjerm-redigering var imidlertid utelatt. 

AT&Ts tyngde i markedet og tydelige satsing på UNIX gjennom USG, gjorde at en rekke leverandører valgte å bruke System III som basis for egne kommersielle UNIX-systemer. Noen av disse var HP-UX fra Hewlett-Packard, IRIX fra Silicon Graphics, IS/3 fra Interactive Systems, PC-UX fra NEC, Venix fra VenturCom og Xenix fra Microsoft.

Operativsystemet ble kalt System III fordi hovedkomponentene var UNIX/TS 3.0.1 og CB UNIX 3, tidligere interne UNIX-versjoner ved Bell Labs. Produkt-dokumentasjonen refererer til systemet som **UNIX Release 3.0**, og det fantes aldri UNIX-versjoner som ble kalt System I eller System II. Forgjengeren til System III utenfor Bell Labs var UNIX Versjon 7.

Der kom heller ingen offisiell utgave av UNIX/TS 4.0, som naturlig ville ha blitt kalt System IV. System III ble derfor etterfulgt av UNIX System V, som var basert på UNIX/TS 5.0 og en rekke eksterne komponenter, blant annet fra BSD.

Referanser
----------

1. ↑  Fiedler, Ryan (oktober 1983). «The Unix Tutorial / Part 3: Unix in the Microcomputer Marketplace». *BYTE*. s. 132. Besøkt 30. januar 2015.
2. ↑  *UNIX User's Manual, Release 3.0*. Bell Telephone Laboratories. juni 1980. [*død lenke*]
3. ↑  Dale Dejager (1984-01-16), *UNIX History*,
4. ↑  Tanenbaum, Andrew S. (2001). *Modern Operating Systems* (2nd utg.). Upper Saddle River, NJ: Prentice Hall. s. 675. ISBN 0-13-031358-0. «Whatever happened to System IV is one of the great unsolved mysteries of computer science.»

| * v
* d
* r
Unix og Unix-lignende operativsystemer |
| --- |
| 
* *386BSD*
* Android
* *Australian Unix Share Accounting Method (AUSAM)*
* *A/UX*
* AIX
* *BSD*
* *CB UNIX*
* *Coherent*
* Chrome OS
* Darwin
* *Domain/OS*
* DragonFly BSD
* *DYNIX*
* Dyson
* *Forsknings-Unix (UNIX versjon 6, UNIX versjon 7)*
* FreeBSD
* GNU Hurd
* HP-UX
* *Idris*
* iOS
* *IRIX*
* Illumos
* Inferno
* *IS/1*
* Linux
* *IS/3*
* *LOCUS 845*
* *LSI UNIX (LSX)*
* LynxOS
* Mac OS X
* Minix
* *MERT/UNIX/RT*
* NetBSD
* *Nexenta OS*
* *NeXTSTEP*
* OpenBSD
* *OpenSolaris*
* *OpenSolaris for System z*
* *PC-UX*
* *PC-UX/V*
* Plan 9
* *PWB/UNIX*
* QNX
* SCO UNIX/SCO Open Desktop/SCO OpenServer
* *SINIX*
* Solaris
* *SPARC64/OS*
* *Sprite*
* *SunOS*
* *System III*
* *System V*
* *TUNIS*
* *Tru64*
* *Ultrix*
* UNICOS
* *UNIX/32V*
* *UnixWare*
* *Venix*
* *Xenix*

 |